[{"text_idx": "#000000", "text": "Darperir cyfleoedd datblygu arweinyddiaeth ar gyfer pob sector ac mae\u2019n caniata\u0301u i arweinwyr addysgol o bob rhan o Gymru gyfarfod, myfyrio, trafod materion, syniadau a chamau gweithredu. Gweler ein gweithgareddau Datblygu Arweinyddiaeth bresennol ar ein tudalen digwyddiadau. Mae ein gweithgareddau Datblygu Arweinyddiaeth yn cynnwys:"}, {"text_idx": "#000001", "text": "Mae Dros Dro yn blatfform trafod wythnosol i benaethiaid NEWYDD a Phenaethiaid DROS DRO i gysylltu, rhannu a chyfnewid syniadau gyda chydweithwyr yn yr amgylchedd cefnogol a chyfrinachol hwn. Gall cyfranogwyr ofyn cwestiynau a cheisio cyngor gan benaethiaid profiadol, penaethiaid dros dro presennol ac ymgysylltu ag arweinwyr o bob rhan o Gymru yn y sesiynau hamddenol ac anffurfiol hyn."}, {"text_idx": "#000002", "text": "Datgloi Cwricwlwm yw ein cyfres gweminarau newydd, sy\u2019n ysgogi meddwl a thrafodaeth ar arweinyddiaeth strategol datblygiad Cwricwlwm i Gymru. Mae\u2019r digwyddiadau dysgu proffesiynol hyn yn archwilio arweinyddiaeth a datblygiad y cwricwlwm yng Nghymru ac yn rhyngwladol a\u2019u nod yw cefnogi arweinwyr ar eu taith gwricwlaidd. Arweinir pob gweminar gan siaradwr gwadd nodedig fel yr Athro Graham Donaldson, yr Athro Mark Priestley a\u2019r Athro Ken Muir."}, {"text_idx": "#000003", "text": "Mae ein digwyddiadau Mewn Trafodaeth yn cefnogi ein papurau Cyfres Mewnwelediad. Mae\u2019r digwyddiadau ar-lein hyn yn archwilio pynciau a thema\u0302u\u2019r papurau gyda\u2019r awdur ac ymarferwyr yn rhannu eu syniadau a\u2019u safbwyntiau mewn perthynas a\u0302\u2019u profiad, sefydliadau a lleoliadau eu hunain. Daliwch i fyny gyda digwyddiadau blaenorol ar ein tudalen cyfryngau."}, {"text_idx": "#000005", "text": "Mae ein gweminarau Datgloi Arweinyddiaeth boblogaidd yn cael eu harwain gan siaradwr gwadd nodedig ac wedi\u2019u cynllunio ar gyfer y rheini mewn rolau arweinyddiaeth uwch o ysgolion, y sector gwaith ieuenctid a cholegau addysg bellach a\u2019u nod yw eu cefnogi yn eu rolau fel arweinwyr systemau. Mae\u2019r digwyddiadau hyn ar y we yn darparu dysgu proffesiynol o ansawdd uchel ac ysbrydoledig, sy\u2019n ddifyr, yn ysgogol, yn ysgogi, yn gydweithredol, yn gynhwysol ac yn deg i bawb. Mae\u2019r gweminarau\u2019n cynnwys siaradwyr o fewn a thu allan i\u2019r maes addysg ac mae siaradwyr blaenorol wedi cynnwys yr Athro Mick Waters, yr Uwchgapten Marcus Heslop, yr Athro Laura McAllister a Dr Benna Waites a Dr Adrian Neal."}, {"text_idx": "#000006", "text": "Ar hyn o bryd rydym yn cynnal cynadleddau blynyddol sy\u2019n canolbwyntio ar les ac arweinyddiaeth ganol. Mae ein cynadleddau yn cynnwys siaradwyr rhyngwladol sy\u2019n archwilio\u2019r ymchwil mwyaf diweddar ac ymarferwyr yn rhannu eu profiadau fel lleisiau o\u2019r maes. Mae cynadleddau blaenorol wedi canolbwyntio ar Arweinyddiaeth Dosturiol ac Arwain o\u2019r Canol gyda siaradwyr gwadd fel Dr John De Nobile, yr Athro Alma Harris, yr Athro Michael West CBE a Dr Ali Davies. Daliwch i fyny gyda\u2019r cynadleddau blaenorol ar ein tudalen cyfryngau."}]